রেকর্ড ভাঙা গড়ার খেলায় কণা!
- চ্যানেল আই অনলাইন ৪ মার্চ, ২০১৯ ১৭:৩০
সময়ের জনপ্রিয় কণ্ঠশিল্পী দিলশাদ নাহার কণা। কণ্ঠগুণে ক্রমশ নিজেকেই যেনো ছাড়িয়ে যাওয়ার প্রতিযোগিতায় নেমেছেন তিনি। এরই মধ্যে চলচ্চিত্র ও ভিডিও গানে গড়েছেন অনন্য রেকর্ড। ইউটিউবের ভিউ বিচারে এখন দেশের নারী কণ্ঠশিল্পীদের মধ্যে সবচেয়ে এগিয়ে আছেন তিনি!
এগিয়ে থাকার এই প্রতিযোগিতায় সম্প্রতি দুই কোটি ভিউয়ের ঘর অতিক্রম করেছে কণার গাওয়া ‌‘ইচ্ছেগুলো’ গান ভিডিওটি। ২০১৭ সালের ২৭ এপ্রিল এটি ইউটিউবে উন্মুক্ত করে প্রযোজনা প্রতিষ্ঠান সিএমভি (সেন্ট্রাল মিউজিক অ্যান্ড ভিডিও)।
প্রযোজনা প্রতিষ্ঠান সিএমভির ভাষ্য মতে, গত মাসে দেশের প্রথম নারী কণ্ঠশিল্পী হিসেবে অডিও-ভিডিও বাজারে প্রথম দুই কোটি ভিউয়ের রেকর্ড গড়েন কণা। ‘রেশমী চুড়ি’ নামের সেই গানটি প্রকাশ পেয়েছিল তিন বছর আগে। অন্যদিকে এক সপ্তাহের ব্যবধানে একই শিল্পীর গাওয়া ‘ইচ্ছেগুলো’-ও একই রেকর্ড অর্জন করে।
সে হিসেবে, সবচেয়ে দ্রুততম সময়ে দুই কোটির ভিউ দিয়ে ‘ইচ্ছেগুলো’ গানটির মাধ্যমে কণা নিজের রেকর্ড ভেঙেছেন নিজেই!
কণা অবশ্য এসব নিয়ে খুব একটা সিরিয়াস নন। ভিউ প্রসঙ্গে এই শিল্পী বলেন, আমি তো মন দিয়ে গানটাই গাই। ভিডিওর বিষয়েও সহযোগিতা থাকে সবসময়। এরপর সেটি চলে যায় প্রযোজক হয়ে শ্রোতা-দর্শকদের হাতে। তারা গানটি পছন্দ করলে ভালোলাগে। উৎসাহ পাই। এই যে ভিউ কিংবা রেকর্ড- এটাও একটা উৎসাহের বিষয়। আরও ভালো গান করার জন্য এই উৎসাহ খুব কাজে লাগে।
‘ইচ্ছেগুলো’ গানটিতে কণার সঙ্গে কণ্ঠ দিয়েছেন ভারতের আকাশ সেন। শরীফ আলদীনের কথায় এটির সুর করেছেন নাজির মাহমুদ আর সংগীতায়োজন করেছেন মুশফিক লিটু।
গানটির ভিডিওতে মডেল হয়েছেন মুম্বাইয়ের আজহার সাইনি ও বাংলাদেশের তাসনুভা তিশা। এতে আছে কণার উপস্থিতিও। ভিডিওটি নির্মাণ করেছেন একে পরাগ।
‘ইচ্ছেগুলো’ গানটির লিংক:
ইউটিউবকণাকণ্ঠশিল্পীভিউরেকর্ডলিড বিনোদনসিএমভি
মেসি ‘মাছি’, সুয়ারেজ ‘কুৎসিত’!
সুবর্ণচরে ধর্ষণের পর গৃহবধুর আত্মহত্যার ঘটনায় হাইকোর্টে রিট
জোড়া আঘাতে লাগাম টানলেন আফিফ
বশেমুরবিপ্রবি’র সহকারী প্রক্টরের পদত্যাগ
‘সাবধান হয়ে যাও, শেখ হাসিনার অ্যাকশন শুরু হয়ে গেছে’
720k Subscribers
38,926 Followers
পরবর্তী পূর্ববর্তী ১ এর ১,৬০৮
আমিনুলের জায়গায় সাব্বিরকে নিয়ে ফিল্ডিংয়ে বাংলাদেশ